Tšehhi meedia

Tšehhi meediasüsteem on Tšehhis toimiv massimeediasüsteem. Kuni 1989. aasta novembrini reguleerisid kogu massimeediat riik, riigiasutused või riigi eesotsas olevad poliitilised parteid. 1989. aastal, mil leidis aset sametrevolutsioon kommunistliku valitsuse kukutamiseks, sai alguse tänapäevase Tšehhi meediasüsteemi kujunemine. 2009. aasta majanduslanguse tõttu muutus Tšehhi ajalehtede turg, sest raha jäi järjest vähemaks: vähenes reklaamide ja lugejate arv, mis viis ajalehed olukorrani, kus nad pidid enda ellujäämise nimel suuri muutusi läbi viima. Viimaste uuringute kohaselt loeb 80% tšehhidest vähemalt ühte päevalehte kahe nädala jooksul. Iga päev antakse välja kokku umbes 1,1 miljonit eksemplari üleriigilisi päevalehti ja 256 000 eksemplari kohalikke päevalehti. Ajalehtede arv Tšehhis 2005–2009 Ajalehtede keskmine trükiarv (tuhandetes) Kõige enam loetud päevaleht on tabloidleht Blesk (e.k 'välgatus'). Sellel on 1,4 miljonit lugejat iga tavalise väljaande kohta. Bleski hakkas 1992. aastal välja andma Ringier. Ringier on pärit Šveitsist ja algul oli tegemist lihtsalt šveitslaste päevalehe Blick koopiaga. See on väga tugevalt fokuseeritud kuulsuste eludele ja skandaalidele. Teisel kohal on parempoolne päevaleht Mladá fronta Dnes (e.k 'noored täna esiküljel'), mis on endise sotsialistliku ajastu päevalehe Socialist Youth Union järeltulija. Sellel on väljaande kohta umbes 1 miljon lugejat. Mõjuvõimult kolmas päevaleht on vasakpoolne päevaleht Právo (e.k 'õigused'), millel on väljaande kohta 423 000 lugejat. See on endise kommunistide partei lehe Rudé právo (e.k 'punased õigused') järeltulija. See on ainuke Tšehhi ajaleht, mis on mõeldud vanematele lugejatele. Tšehhi ajakirjaturul domineerivad eelkõige elustiili-, kõmu- ja tabloidväljaanded. Kõige suurema loetavusega on elustiili-teemalised nädalaväljaanded, mis on suunatud peamiselt naissoost lugejatele. Sellistest ajakirjadest kõige suurema loetavusega on kõmule ja klatšiuudistele orienteeritud Rytmus Života (e.k 'elurütm') (trükiarv 240 000), mida kirjastab Europress. Ajakirjade trükiarvud näitavad hästi, kuidas postrevolutsiooniline lugemuse tõus on aegamööda jälle vähenema hakanud. Tunnustatud uudisteajakiri Reflex Magazine hakkas ilmuma 1990. aastal ja selle lugejaskond tõusis 150 000 inimeseni, kuid see arv kukkus 1994. aastal 80 000-le. Maailmaajakirjanduse ülevaade Respekt, mis on võitnud auhindu oma läbilõikeliste uurivate sündmuste kajastamise eest, tippajal trükiarvuga 70 000, 1994. aasta keskel aga langes ajakirja lugejaskond 15 000 inimeseni. Ajakiri oleks kaotatud, kui päevaleht Mlada Front Dnes poleks seda ära ostnud ja niimoodi päästnud. Ajakiri Květy (e.k 'lilled') on säilitanud oma 200 000 lugejat, sisaldades retsepte, aiapidamisnõuandeid ja isegi pehmet pornot. Mona Prague, mille omanik on VNU Rahvusvaheline Ajakirjade Ühing, avaldab suure osa elustiili ajakirju, näiteks 160-tuhandese trükiarvuga Týdeník Květy ja Story (e.k lugu), mille trükiarv on 135 000. Stratosfera toodab samuti taolisi ajakirju, nendest kõige populaarsem on Spy 132 000 müügiarvuga. • Týden ('nädal') – kirjastab Šveitsi kodanik Sebastian Pawlowski. Müüakse keskmiselt 50 000 ajakirjaeksemplari nädalas. • Respekt – poliitiline nädalaväljaanne, mida kirjastab Prince Karl Schwarzenberg, kes on endine Tšehhoslovakkia presidendi Václav Haveli kantsler. Nädalas müüakse 30 000 eksemplari. • Ekonom ('majandusteadlane') – nädalas müüakse 28 000 ajakirja. Kirjastaja on Economia a.s. • Euro – Ekonomi konkurent, 23 500 eksemplari nädalas. Ajakirja Euro kirjastaja on Tšehhi ettevõte Euronews, a.s. Tšehhi televisiooniturul domineerib erakanal TV Nova, mis hõlmab peaaegu poole turust. Talle järgnevad erakanal TV Prima ja avalik-õiguslik kanal ČT1. 2008. aastal kinnitas valitsus Tšehhi telekommunikatsiooni regulatsiooni (Cesky Telekomunikacni (CTU)) plaani lülitada 2011. aasta novembriks analoogsignaal täiesti välja. Digitelevisiooni levik toimus Tšehhis kiiresti. 2010. aasta augustis kasutas vaid 15% leibkondadest analoogtelevisiooni, 41% oli üle läinud digitelevisioonile. 24,3% leibkondadest omas ligipääsu kanalitele antenni ja 24,3% kaabli vahendusel. Keskmine Tšehhi elanik vaatas 2009. aastal telerit 199 minutit, võrdluseks on Euroopa keskmine 218 minutit ja maailma keskmine 188 minutit. Põhilised avalik-õiguslikud telekanalid Põhilised erakanalid 2011. aasta märtsis oli Tšehhi vaadatuim telekanal TV Nova, mille vaatajad hõlmasid 32,4% vaatajaskonnast. Teisel kohal vaadatavuselt oli TV Prima (15,2%) ja kolmandal kohal ČT1 (13,5%). Alla kümne protsendi vaatajaid oli kanalitel Prima Cool, Barrandov TV, Nova Cinema, ČT4, ČT24 ja ČT2. Tšehhis on 2010. aasta novembri seisuga 12 üleriigilist raadiokanalit, millest 8 on avalik-õigusliku ringhäälinguorganisatsiooni Tšehhi Raadio (Czech Radio) kanalid. Umbes 70 kanalit on piirkondlikud raadiokanalid. Iga päev kuulab raadiot umbes 65% Tšehhi elanikkonnast, kellest 19% kuulavad avalik-õiguslikke raadiojaamu. Kolm populaarseimat raadiokanalit on erakanalid. Kõige enam kuulatud raadiokanal on Radio Impuls, mida iga päev kuulab 12,8% Tšehhi elanikkonnast. Järgmised kaks on prantsuse ettevõtte Lagardére keti piirkondlikud kanalid: Evropa 2 (10,7% Tšehhi auditooriumist) ja Frekvence 1 (10,6% auditooriumist). Järgneb avalik-õiguslik kanal Radiožurnál, mida kuulab umbes 9% Tšehhi rahvastikust. Enim arenenud piirkondlikud raadiofirmad on Praha ja Central Bohemia, kellele kuuluvad 21 piirkondlikku kanalit. Kõige kuulatavam piirkondlik kanal on Praha-põhine Radio Blanik (igapäevase 6% auditooriumiga). • Czech Radio 1: Radiožurnál – uudised • Czech Radio 2: Praha – meelelahutus, jutusaated, uudised • Czech Radio 3: Vltava – kultuur, klassika, kunstid • Czech Radio 6 – ajakirjastiilis uudised • Czech Radio 7: Radio Praha – rahvusvaheline mitmekeelne teenus (Hispaania, Prantsusmaa, Saksamaa, Suurbritannia, Venemaa jaTšehhi) • Frekvence 1 – jutusaated, meelelahutus, muusika, uudised • AZ Rádio – rokk (Central and Southern Moravia) • Eldorádio – kantri, folk (Southern Bohemia) • Evropa 2 – rokk- ja popmuusika (nation-wide) • Kiss 98 fm – rokk- ja popmuusika (Prague) • Kiss Morava – rokk- ja popmuusika (Moravia) • Kiss Publikum – rokk- ja popmuusika • Radio 1 – alternatiivmuusika • Rádio City 93.7 FM – popmuusika (Prague) • Radio DeeJay – rokk- ja popmuusika (Prague and Northern Bohemia) • Radio Faktor – rokk- ja popmuusika (Southern Bohemia) • Radio Gold – estraad (Southern Bohemia) • Radio North Music – rokk- ja popmuusika (Northern Bohemia) • Radio Relax – rokk- ja popmuusika (Central Bohemia) • Radio Zlín – popmuusika (Southern Moravia) 2010. aasta juuni seisuga oli Tšehhis 6 680 800 internetikasutajat, mis moodustab 65,5% kogu rahvaarvust. Sellega positsioneerub Tšehhi maailmaarvestuses 40. kohale. Tšehhi elanikkonnast omab kodus internetti 3,494 miljonit inimest (2009). Tšehhi Vabariigi tippdomeen TLD on .cz. 2009. aastal kasutas Tšehhis internetti 6,681 miljonit inimest elanikkonnast ja selle tulemusega on Tšehhi interneti kasutatavuselt 40. riik maailmas. Tšehhi internetikasutajate hulk on aastate jooksul kasvanud. 2005. aastal kasutas Tšehhi elanikkonnast internetti 3 595 700 inimest, kuid 2009. aastal oli internetikasutajaid juba 6 680 800. European Journalism Center. Media Landscape: Czech Republic (https://web.archive.org/web/20110527084454/http://www.ejc.net/media_landscape/article/czech/) World Press Trends 2010: Czech Republic. Lk:416–425 Jan Čulík. Media- The Czech Republic (www.arts.gla.ac.uk/Slavonic/Czech_Media.doc) John W. English. Magazines in the Czech Republic. Henry W. Grady College of Journalism and Mass Communication. The University of Georgia: 1995 Wikipedia: Television in the Czech Republic (http://en.wikipedia.org/wiki/Television_in_the_Czech_Republic) Press Reference: Czech Republic (http://www.pressreference.com/Co-Fa/The-Czech-Republic.html) Mavise: TV market in Czech Republic (https://web.archive.org/web/20091014200008/http://mavise.obs.coe.int/country?id=9) My Czech Republic (https://web.archive.org/web/20101024131317/http://www.myczechrepublic.com/links/arts/radio.html) Internet World Stats (https://web.archive.org/web/20080828010643/http://www.internetworldstats.com/europa.htm#cz) CIA – The World Factbook (https://web.archive.org/web/20150220020708/https://www.cia.gov/library/publications/the-world-factbook/rankorder/2153rank.html?countryName=Czech%20Republic&countryCode=ez&regionCode=eu&rank=40#ez)